LIETUVOS RESPUBLIKOS FINANSŲ MINISTERIJA

Lietuvos Respublikos Vyriausybei	2015-07- Nr. (2.1-01)-
DĖL LIETUVOS RESPUBLIKOS VYRIAUSYBĖS 2002 M. BIRŽELIO 6 D. NUTARIMO NR. 827 „DĖL STRATEGINIO PLANAVIMO METODIKOS PATVIRTINIMO“ PAKEITIMO PROJEKTO

Finansų ministerija parengė ir teikia Lietuvos Respublikos Vyriausybės 2002 m. birželio 6 d. nutarimo Nr. 827 „Dėl Strateginio planavimo metodikos patvirtinimo“ pakeitimo projektą (toliau – Nutarimo projektas).

Nutarimo projektas parengtas atsižvelgiant į tai, kad nuo 2016 m. Lietuvos Respublikos valstybės biudžetas bus planuojamas tūkstančiais eurų, o ne eurais, kaip buvo planuojama 2015 metais.

Pažymėtina, kad Nutarimo projektas nėra norminis teisės aktas ir nepatenka į Lietuvos Respublikos Vyriausybės darbo reglamentu nustatytą Teisingumo ministerijos vertinamų teisės aktų rūšių sąrašą, todėl Teisingumo ministerijos išvadai gauti Nutarimo projektas neteikiamas.

Nutarimo projektas paskelbtas Lietuvos Respublikos Seimo teisės aktų informacinės sistemos (TAIS) Projektų registravimo posistemėje, kur pastabas ir pasiūlymus gali teikti visi suinteresuoti asmenys ir institucijos.

Neigiamų pasekmių priėmus Nutarimo projekto nenumatoma.

Parengtas Nutarimo projektas neprieštarauja šiuo metu galiojantiems teisės aktams.

Nutarimo projektą rengė Finansų ministerijos Biudžeto departamento (direktoriaus pavaduotojas – Darius Sadeckas, tel. 239 0162) Biudžeto metodologijos ir planavimo skyriaus (vyriausioji specialistė, laikinai atliekanti skyriaus vedėjos funkcijas, – Arūnė Grigėnienė, tel. 239 0172) vyriausioji specialistė Laura Kielaitė, tel. 239 0059.

PRIDEDAMA:

1. Lietuvos Respublikos Vyriausybės 2002 m. birželio 6 d. nutarimo Nr. 827 „Dėl Strateginio planavimo metodikos patvirtinimo“ pakeitimo projektas, 3 lapai.

2. Lietuvos Respublikos Vyriausybės 2002 m. birželio 6 d. nutarimo Nr. 827 „Dėl Strateginio planavimo metodikos patvirtinimo“ pakeitimo projekto lyginamasis variantas, 3 lapai.

Ūkio ministras,	Evaldas Gustas

pavaduojantis finansų ministrą

L. Kielaitė, (8 5) 239 0059, el. p. l.kielaite@finmin.lt